Закрануўшы тэму шведскіх інвестыцый у беларускую эканоміку, спадар Эрыксан адзначыў, што “грошы цякуць туды, дзе ў іх ёсць магчымасць памнажацца: будуць спрыяльныя умовы – шведскі бізнес прыйдзе ў Беларусь”. Па словах дыпламата, сусветна вядомая фірма IKEA разглядае пытанне аб магчымым адкрыцці гандлёвых цэнтраў не толькі ў Расіі, дзе іх дзейнічае ўжо шэсць, але і ў іншых постсавецкіх краінах. Праўда, толькі ў тых гарадах, дзе колькасць насельнікаў складае 1,5 мільёны. “Пад гэты крытэрый Мінск падпадае”, -- лічыць Стэфан Эрыксан. Беларусам засталося заахвоціць IKEA.